ดิฉันได้แจ้งเรื่องไว้แล้ว ในไลน์นี้ เมื่อวันที่ 30 มค 2566 ไม่ทราบว่าได้ทำถูกขั้นตอนหรือไม่  จึงจะขอติดตาม รายการที่ได้แจ้งไว้ดังนี้
ดิฉันได้รับความเดือดร้อนและกังวลเรื่องของความปลอดภัย จะขอร้องเรียนมาช่องทางนี้ เนื่องจากช่วงนี้ดิฉันทำการซ่อมแซมหลังคาบ้าน  ผนังตึกที่มีน้ำรั่วซึมตามโครงสร้างเดิมของบ้านเลขที่ 181 ถนนดินแดง 1 หลังแฟลท 4 เพื่ออยู่อาศัย และซ่อมกำแพงของการเคหะตามหนังสือการเคหะ ที่ พม. 5185/4/0019  ลว. 5 มกราคม 2565 เรื่องขอให้ดำเนินการซ่อมแซมกำแพงรั้วริมถนนซอยหลังอาคารแฟลต 4 ให้คงสภาพเดิม  ซึ่งบริเวณดังกล่าว มี การตั้ง รถเข็น หาบเร่ แผงลอย ขายอาหารและสิ่งอื่นๆ ทำให้การซ่อมแซมเกิดความล่าช้า และก่อให้เกิดปัญหา ผลกระทบต่อมา ดังนี้

1. ไม่สามารถดำเนินการซ่อมแซม ก่อสร้างกำแพงของการเคหะได้  เนื่องจากเกรงว่าการทำงานอาจจะเกิดปัญหาหรืออุบัติเหตุในพื้นที่ก่อสร้าง ซ่อมแซมดังกล่าว  ดิฉันได้แจ้งกับทางผู้ค้าในบริเวณดังกล่าวมาหลายครั้งแล้ว  เพราะต้องใช้พื้นที่ทำงานอาจไม่สะดวกและปลอดภัย  แต่ผู้ค้าปฏิเสธที่จะย้ายที่ค้าขาย  โดยอ้างว่าขายมานานแล้ว และได้เสียเงินให้กับเทศกิจทุกเดือน และยังมีท่าทางขึงขัง ไม่พอใจดิฉันเกรงว่าจะเป็นเหตุรุนแรง  วันนี้ 28 มกราคม 2566 จึงได้แจ้งทาง 191 เอาไว้เบื้องต้น และได้ส่งเจ้าหน้าที่มาดูความเรียบร้อยแต่เนื่องจากเป็นเหตุที่เกิดบนพื้นที่ทางเขต ดินแดง รับผิดชอบ เค้าจึงแนะนำให้ ปรึกษาและร้องเรียนไป ทางเขตจะตรงประเด็นมากกว่า

2.มีการตั้งรถเข็น หาบเร่ ตั้งขายอาหารทอด ปิ้งย่าง  ก่อให้เกิดกลิ่นควัน ไอน้ำมันจากอาหาร อันเป็นการรบกวนผู้อยู่อาศัยใกล้เคียง และยังมีการเทเศษอาหาร น้ำมันที่เหลือจากการทอด ปิ้ง ย่าง ทิ้งลงบริเวณพื้นและในท่อระบายน้ำ ทำให้ท่อน้ำ้อุดตัน เกิดแหล่งสะสมเศษอาหาร เชื้อโรคต่างๆ มีทั้งหนู แมลงสาป แมวจรจัด และหมักหมมความสกปรก นอกจากนี้จะมีร่มและอุปกรณ์ต่างๆ ของผู้ค้า  ที่รุกล้ำเข้ามาในพืนที่บริเวณอาคาร  ดังเช่นช่วงหน้าฝนที่ผ่านมา น้ำจากร่มไหลเข้าตัวบ้านมีน้ำขัง ในพื้นที่ทำงานซึ่งใช้อุปกรณ์ไฟฟ้า ก่อให้เกิดความไม่ปลอดภัย อาจเกิดอันตรายถึงชีวิต  และความเสียหายแก่ทรัพย์สินได้

3.เพื่อให้เกิดความสะดวกแก่ผู้ใช้รถ ใช้ถนน ในการสัญจร ไป-มา ในถนนดินแดง 1 และเป็นชุมชนที่สะอาด เป็นระเบียบเรียบร้อย เป็นพื้นที่หน้าบ้านน่ามอง  ในบริเวณพืันที่ดังกล่าว ดิฉันพยามยามอย่างสุดความสามารถทีจะดูแล รักษาบ้านเรือนและพื้นที่ในบริเวณนี้ ให้เกิดความสวยงาม เป็นระเบียบ ไม่ให้เป็นแหล่งเสื่อมโทรม จากการที่มีผู้นำขยะ เศษอาหารจากร้านค้าบริเวณนี้ มาทิ้งเป็นประจำ จนต้องร้องขอทางเขตฯ มาปิดป้ายห้ามทิ้งขยะบริเวณด้านหน้าอาคาร  ดังนั้นเพื่อความสวยงาม เป็นระเบียบ สะอาดตาและเป็นภาพที่ดีแก่ผู้พบเห็น  จึงใคร่ขอความกรุณาดังต่อไปนี้  
3.1. ขอความกรุณาไม่ให้มีการจัดตั้งร้านค้ารถเข็นหาบเร่แผงลอยและย้ายออกจากพื้นที่ซึ่งเป็นพื้นผิวการจราจรบริเวณหน้าบ้านเลขที่181ใกล้ทางแยกซอยตึกคู่ฟ้า เนื่องจากเป็นทางเลี้ยวซ้าย ขวา เข้า - ออกของซอยดังกล่าว ซึ่งอาจเสี่ยงต่อการเกิดอุบัติเหตุ อันตรายต่อชีวิตและทรัพย์สินของผู้ใช้รถ ใช้ถนนดังกล่าว   และช่วยลดความหนาแน่นในการใช้รถ ใช้ถนนอีกด้วย  
3.2. ขอความกรุณา รื้อถอนป้ายโครงการของการเคหะฯ ซึ่งสิ้นสุดโครงการมาเมืื่อ 30 กว่าปีมาแล้ว ปัจจุบัน คือ ซากป้ายทรุดโทรด ซึ่งไม่ก่อให้เกิดประโยชน์แต่อย่างใด เป็นที่ตากผ้าขี้ริ้วของผู้ค้ารถเข็น หาบเร่ แผงลอยในบริเวณนั้น อุจาดลูกตาแก่ผู้พบเห็นทั่วไป  
3.3. ขอความกรุณาในการช่วยประสานงานต่อการไฟฟ้านครหลวง พิจารณาแก้ไขเสาไฟฟ้าที่อยู่หน้าปากซอยตึกคู่ฟ้า เนื่องจากตามสภาพที่เป็นอยู่ขณะนี้ คือ สายเมนไฟฟ้าถูกดึง จนปลายเสาเอนเอียงเข้าไปในซอยมาก และมีสายเคเบิลพันกันเป็นรังนกมากมาย อยากจะขอให้ช่วยดำเนินการแก้ไขให้ด้วย เกรงว่าอาจเกิดอันตรายขึ้นในวันข้างหน้า ควรจะป้องกันก่อนที่จะเกิดเหตุการณ์หรืออันตรายไม่คาดคิด ไม่อยากให้เป็นวัวหายแล้วล้อมคอกทีหลัง
           ขอให้ช่วยดำเนินการตามที่ร้องขอและประสานงานทางการไฟฟ้าเพื่อแก้ไขให้เกิดความปลอดภัยด้วยค่ะ ขอขอบพระคุณเป็นอย่างสูง